Diari Oficial de la Generalitat Valenciana


Sumari del DOGV 9850, del 16-05-2024 (2024/4329)

RESOLUCIÓ de 8 de maig de 2024, de la Conselleria d'Hisenda, Economia i Administració Pública, per la qual es realitza la primera actualització del Pla estratègic de subvencions de la Conselleria d'Hisenda, Economia i Administració Pública per al període 2024-2026.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4329


Data del document
:   08-05-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 8 de maig de 2024, de la Conselleria d'Hisenda, Economia i Administració Pública, per la qual es realitza la primera actualització del Pla estratègic de subvencions de la Conselleria d'Hisenda, Economia i Administració Pública per al període 2024-2026. [2024/4329]  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), assenyala en l'article 164, lletra a, que les conselleries que tinguen previst atorgar subvencions hauran d'elaborar prèviament un pla estratègic de subvencions, en el qual s'integraran les subvencions que pretenguen atorgar tant els seus òrgans com els seus organismes públics dependents, i el contingut del qual serà el que determine la legislació estatal bàsica. Aquests plans tindran un període de vigència de tres anys, llevat que, amb la justificació prèvia de la peculiar naturalesa del sector afectat, siga oportú fixar una duració distinta, i s'ajustaran al que establixen els escenaris pressupostaris plurianuals als quals es referix l'article 27 de la referida Llei 1/2015.  
Per la seua part, la Llei 38/2003, de 17 de novembre, general de subvencions, establix en l'article 8.1, amb el caràcter de normativa bàsica, que «els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i els efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, que s'han de supeditar en tot cas al compliment dels objectius d'estabilitat pressupostària».  
El Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, ordena en els articles del 10 al 15, tots dos inclusivament, els plans estratègics de subvencions, establint els seus principis rectors, els àmbits, el contingut dels plans, la competència per a la seua aprovació, el seu seguiment i els efectes de l'incompliment del pla estratègic de subvencions.  
Per mitjà de la Resolució de 21 de març de 2024, del subsecretari de la Conselleria d'Hisenda, Economia i Administració Pública, dictada per delegació de competències en virtut de la Resolució de 12 de febrer de 2024 (DOGV 9792, 20.02.2024), de la consellera d'Hisenda, Economia i Administració Pública, de delegació de competències, es va aprovar el Pla estratègic de subvencions de la Conselleria d'Hisenda, Economia i Administració Pública per al període 2024-2026 (PES), que es va publicar en el Diari Oficial de la Generalitat Valenciana número 9821, de 4 d'abril de 2024.  
El pla esmentat, de conformitat amb l'article 14.1 del Reglament de la Llei 38/2003, de 17 de novembre, general de subvencions, preveu en el punt 10 que l'actualització es realitze abans del 30 d'abril dels exercicis de 2025 i 2026, tenint en compte el que preveuen les lleis anuals de pressupostos de la Generalitat.  
Vist que la Llei 8/2023, de 27 de desembre, de pressupostos de la Generalitat per a l'exercici 2024 (DOGV 9756, 30.12.2023), preveu en el capítol VII, dins dels programes pressupostaris de la secció «Despeses Diverses», la línia de subvenció següent:  
ü Línia S1583, en el programa 612.F00; denominació: Conveni Cambra de Comerç d'Alacant.  
Vist que en la Llei de pressupostos de la Generalitat Valenciana per a l'anualitat 2024 la línia S1583 no es troba dins de les línies corresponents a la Conselleria d'Hisenda, Economia i Administració Pública i, per tant, no ha sigut inclosa a l'hora d'elaborar el Pla estratègic de subvencions de la Conselleria d'Hisenda, Economia i Administració Pública per al període 2024-2026.  
Vist tot el que s'ha exposat anteriorment, i en compliment del que disposa el punt 10 de la Resolució de 21 de març de 2024, del subsecretari de la Conselleria d'Hisenda, Economia i Administració Pública, per la qual s'aprova el Pla estratègic de subvencions per al període 2024-2026, i en l'exercici de les funcions atribuïdes per l'article 28 de la Llei 5/1983, de 30 de desembre, de Govern Valencià, i l'article 4 del Decret 133/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Hisenda, Economia i Administració Pública, resolc:  
  
Primer  
Aprovar la primera actualització, corresponent a l'exercici 2024, del Pla estratègic de subvencions de la Conselleria d'Hisenda, Economia i Administració Pública per al període 2024-2026, d'acord amb la informació continguda en la fitxa que s'adjunta com a annex.  
  
  
Segon  
La nova línia S1583, que s'incorpora al Pla estratègic de subvencions de la Conselleria d'Hisenda, Economia i Administració Pública per al període 2024-2026, s'enquadra dins de l'objectiu estratègic 5; la seua gestió correspon a la Direcció General d'Economia.  
  
  
Tercer  
La present actualització del pla, com a instrument de gestió, planificació i control de la Conselleria d'Hisenda, Economia i Administració Pública, de les polítiques públiques en matèria de subvencions i desenvolupades per aquesta, manca de cap rang normatiu i té caràcter programàtic, i el seu contingut no generarà drets i obligacions; la seua efectivitat quedarà condicionada a l'aprovació corresponent dels pressupostos de la Generalitat per a cada exercici, a les disponibilitats pressupostàries del moment i al cofinançament que puga existir de fons de caràcter finalista. I en tot cas, estarà subjecte a les restriccions que, amb vista al compliment dels objectius de política econòmica i d'estabilitat pressupostària, es determinen per a cada exercici.  
  
  
Quart  
Ordenar la seua publicació en el Diari Oficial de la Generalitat Valenciana i en la pàgina web de la Conselleria d'Hisenda, Economia i Administració Pública, així com en el portal de transparència de la Generalitat, https://gvaoberta.gva.es/va/, de conformitat amb el que s'establix en els articles 2 i 9 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i en l'article 14.3 del Decret 105/2017, de 28 de juliol, del Consell, de desplegament de la llei esmentada.  
  
València, 8 de maig de 2024.- El subsecretari de la Conselleria d'Hisenda, Economia i Administració Pública (p. d. R 12.02.24; DOGV 9792): Carlos Pablo Gracia Calandín.